સદનસીબે બાયોપ્સીનો રિપોર્ટ એવો આવ્યો કે એ ગાંઠ સામાન્ય હતી. કૅન્સર નથી. બધાને હાશ થયું. પરીક્ષાની તૈયારી કરી કરેલી હિમાંશીબા કહે છે, ધોરણ ૧૨ કૉમર્સમાં મને ૯૦ ટકા માર્ક્સ આવશે. પીડાનો એક તબક્કો આવ્યો અને જતો રહ્યો એટલે કંઈ હિંમત થોડી હારી જવાય? ૧૨ માર્ચ, સોમવારથી બોર્ડની પરીક્ષા શરૂ થશે. કેટલાય પરીક્ષાર્થી ડરતા હશે, મૂંઝાતા હશે, પણ જો હિમાંશીબા આવી કપરી સ્થિતિમાંથી પસાર થઈનેય પરીક્ષા માટે સજ્જ હોય અને એને આત્મવિશ્વાસ હોય તો પછી સાજા-સારા વિદ્યાર્થીઓએ શા માટે ડર રાખવો? આજે આખા ‘વિશ્વમાં મહિલા દિવસ’ ઉજવાઈ રહ્યો છે, પરંતુ ‘જી.કે. ધોળકિયા સ્કૂલ’ની ટીમ અને હિમાંશીબાએ તો ખરા અર્થમાં આ પરીક્ષા પણ સશક્તિકરણના પર્વની જેમ ઊજવી!